[{"text_idx": "#000001", "text": "Vo\u0303imaluste piiritus. Intervjuu Ka\u0308tlin Kaljuveega"}, {"text_idx": "#000002", "text": "Kevadkuu toob endaga taas kaasa huvitavaid kohtumisi ja to\u0308o\u0308tube. Juba 24.04.2019 toimub Skizze Tallinn stuudios tindijoonistuse to\u0308o\u0308tuba lastele ja noortele, mida viib la\u0308bi tunnustatud illustraator Ka\u0308tlin Kaljuvee. Tema loomingut iseloomustab ko\u0303ige paremini teatud mu\u0308stilisus. Vestlesime kunstnikuga, et tutvuda veidi la\u0308hemalt tema loomingu saladuslikku maailmaga."}, {"text_idx": "#000003", "text": "Kuidas jo\u0303udsid illustratsioonini ja mis sind selles vo\u0303lub? Oled sa soovinud kunagi tegeleda ka millegi muu kui kunstiga vo\u0303i on see sinu jaoks ko\u0303ige su\u0308damela\u0308hedasem viis ennast teostada?\nNii kaua, kui ennast ma\u0308letan, on kunst minuga alati kaasas ka\u0308inud. Vo\u0303ibolla mo\u0303jutas mind ja minu valikut ka see, et mind viidi juba lapsena tutvuma Peterburis asuvate kunstimuuseumitega ning vo\u0303eti kaasa kunstnikust sugulase ateljeesse. Sellest ko\u0303igest tekkis huvi kunstniku elukutse, loomise protsessi ja loomingu vastu. Illustreerimise juurde jo\u0303udsin umbes 15 aastat tagasi Eesti Kunstiakadeemias ja Pariisis graafilist disaini o\u0303ppides. Seda suuresti ta\u0308nu o\u0303ppejo\u0303ududele, kes ma\u0308rkasid ja innustasid ja\u0308tkama. Kunsti juures vo\u0303lub mind vo\u0303imaluste lo\u0303pmatus \u2013 personaalne protsess, kus on piiritult vo\u0303imalusi ja viise ennast va\u0308ljendada."}, {"text_idx": "#000004", "text": "Oled o\u0303ppinud ja tegutsenud moekunstnikuna. Kuidas sa oled sidunud enda loomingus illustratsiooni ja moekunsti vo\u0303i eelistad neid pigem u\u0308ksteisest eraldi hoida?\nOma loomingus olen joonistamisega katsetanud nii ro\u0303iva ja kanga peal kui ka moodi kujutades. Seega joonistamist ja moodi ma enda jaoks kindlasti ei lahutaks. Moedisain, to\u0308o\u0308 inimkeha kolmemo\u0303o\u0303tmelise vormi kangaga katmisega on tegelikult va\u0308ga po\u0303nev, kuid seal on pa\u0308ris palju piire ja reegleid, millega tuleb arvestada. Selles mo\u0303ttes annab joonistamine vo\u0303imaluse va\u0308ljuda moe piiridest ja leida suuremat loomingulist vabadust."}, {"text_idx": "#000005", "text": "Millised teemad ja lood on enim su loomingus kajastatud?\nMind on tihti mo\u0303jutanud erinevad mu\u0308toloogiad, ajatud lood elust ja inimesest, samuti ka luule. Minu jaoks on neis miski sajandeid la\u0308biv su\u0308gavus ja o\u0303petlikkus. Samas on oluline, et inimene leiab ise minu to\u0308o\u0308de juures midagi, mis teda ko\u0303netab vo\u0303i puudutab, loob na\u0308iteks ise loo enda jaoks."}, {"text_idx": "#000006", "text": "Kuidas kirjeldaksid enda loomise protsessi?\nMinu loomise protsess on va\u0308ga lihtne, tavaliselt istun hommikul laua taha ja hakkan to\u0308o\u0308le. Tihti ku\u0308sitakse, et kas pean kuidagi eriliselt meelestatud olema selleks, et midagi luua. Minu puhul ei pea toimuma mingit spetsiaalset tseremooniat vo\u0303i meelestatust, kuid eesma\u0308rk on oluline. Mulle meeldib inspiratsiooni na\u0308ha ko\u0303ikjal enda u\u0308mber, maailm iseenesest ongi inspiratsioon."}, {"text_idx": "#000007", "text": "Ja\u0308tkates inspiratsiooni lainel. Mis vo\u0303i kes sind ko\u0303ige enam inpireerib nii elus kui ka loomingus?\nKindlasti inspireerib mind ko\u0303ige enam minu laps ja inimesed minu u\u0308mber. Mulle meeldib kuulata nende lugusid."}, {"text_idx": "#000008", "text": "Millised on sinu lemmikud kunstivahendid oma ideede teostamiseks?\nTint u\u0308ks to\u0308o\u0308vahenditest, mida armastan kasutada ja milles leian va\u0308ga palju katsetamisvo\u0303imalusi. Samuti akvarell. Olen kasutanud ka markereid, kuid need tunduvad mulle natukene tuimad. See vo\u0303ib muidugi oleneda ka paberist, sest paljude paberitu\u0308u\u0308pidega marker u\u0308ldse ei sobi. Paar aastat olen salamisi katsetanud o\u0303liva\u0308rve, mis on tehniliselt pa\u0308ris keerukad, pakkudes palju avastamisvo\u0303imalusi."}, {"text_idx": "#000009", "text": "Kas sul on olemas ettekujutus vo\u0303i unistus sellest, kuhu sooviksid oma karja\u0308a\u0308riteel jo\u0303uda vo\u0303i lased sa asjadel pigem loomulikku rada kulgeda? Mis toetab sind eesma\u0308rkideni jo\u0303udmisel?\nOlen mo\u0303elnud, et mingil moel on mo\u0303ned minu unistused va\u0308ga kiiresti ta\u0308itunud, sealhulgas on mo\u0303ned to\u0308o\u0308d, mida olen alati unistanud teha. Mulle ei meeldi asju tagant suruda, pigem lasen neil loomulikku rada kulgeda. Samas eesma\u0308rk ja unistus peab ikka olema, muidu polekski ju mo\u0303tet kuhugi kulgeda."}, {"text_idx": "#000010", "text": "Mida soovitaksid neile, kes tunnevad, et tahaks joonistada vo\u0303i muul moel ennast loominguliselt va\u0308ljendada, aga kas ei oska vo\u0303i ei julge proovida?\nVo\u0303in o\u0308elda seda, et joonistamine on o\u0303pitav protsess, va\u0308ga palju so\u0303ltub soovist ja harjutamisest. O\u0303petades olen olnud olukordades, kus tuleb ta\u0308iesti algajaid o\u0303petada joonistama inimest, mille o\u0303ppimiseks on tegelikult vaja akadeemilise joonistamise baasteadmisi. Sellisel juhul on tulemused teinekord isegi po\u0303nevamad, kui inimeste puhul, kellel on baasteadmised eelnevalt juba olemas. Mulle meeldib na\u0308ha igas inimeses leiduvat loomingulisust ja seda toetada. Enamasti on ebata\u0308iuslikkuses ja vigades peidus hoopiski teatav ilu ja unikaalsus, mida vahel suudavad avastada just need, kes esialgu ei oska vo\u0303i ei julge proovida."}, {"text_idx": "#000011", "text": "Kas sul on olnud hetki, kus tunned, et inspiratsiooni pole vo\u0303i ei suuda teostada oma ideed nii nagu sooviksid?\nKunsti juures mulle meeldibki see, et oma ideed tuleb ise va\u0308lja mo\u0303elda ja selleks on va\u0308ga palju vo\u0303imalusi ning viise. Moekunsti puhul olen ku\u0308ll tundnud, et ei suuda oma ideid nii teostada nagu sooviks, kuna seal oleneb va\u0308ga palju ka muudest mo\u0303jutajatest nagu na\u0308iteks o\u0303mblejad, konstruktorid, tehnika ja inimkeha mo\u0303o\u0303tmelisus."}, {"text_idx": "#000012", "text": "Mis aitab sind tavaliselt saada u\u0308le vo\u0303imalikust loomingulisest to\u0303rkest?\nMoeloomingu puhul aitavad nendest to\u0303rgetest u\u0308le o\u0303iged inimesed, kellel on suurem kogemus ja tehnilised vo\u0303imalused. Kunstiloomingu puhul on abiks ka so\u0303prade no\u0303u ja positiivsus, samuti on siinkohal oluline usk iseendasse."}, {"text_idx": "#000013", "text": "Mida ta\u0308hendab sinu jaoks loovus ja loomine?\nNeed mo\u0303isted seostuvad so\u0303naga looja. Maa ja taeva looja. Looja karja minema. Loojast loodud. Pa\u0308ike la\u0308ks looja ja nii edasi. Siit vo\u0303ib igau\u0308ks ise edasi mo\u0303elda :)."}, {"text_idx": "#000014", "text": "Millised on su edasised plaanid illustratsioonis vo\u0303i hoopiski muus va\u0308ljendusvormis?\nMa ei taha oma plaanidest, mis ei ole veel pa\u0308ris kindlad, palju ra\u0308a\u0308kida. Niipalju vo\u0303in o\u0308elda, et aasta lo\u0303pus ilmub u\u0308helt Austraalia kirjastuselt raamat, milles vo\u0303ib leida ka minu to\u0308id. Arvan, et sellisesse raamatusse jo\u0303udmine on ka omamoodi unistuste ta\u0308itumine. Joonistustehniliselt vo\u0303ibolla veel o\u0303liva\u0308rvid ja samuti tahaksin rohkem katsetada suuri formaate."}, {"text_idx": "#000015", "text": "Miks vo\u0303iksid inimesed proovida illustreerimist? Mis vahe on noorte ja ta\u0308iskasvanute juhendamisel?\nNoortel on vo\u0303ibolla pisut rohkem julgust ja ideid, vahel ka oma vanusekohaseid mo\u0303tteid ja ideaale, mida on kuskil na\u0308htud ning mida siis hooga teostama asutakse. Ta\u0308iskasvanud on piiritletumad ja inspireeruvad pigem teemast ja tehnikatest, mida neile tutvustan ning ootavad rohkem o\u0303petlike no\u0303uandeid ja tagasisidet. Noored ootavad pigem suuremat vabadust vo\u0303i siis tahavad va\u0308ga konkreetset juhendamist, kuidas joonistada na\u0308iteks manga koomiksitegelast, kassi vo\u0303i hobust."}, {"text_idx": "#000017", "text": "Kas sul on soovitusi to\u0308o\u0308tubade, na\u0308ituste, filmide vm osas, mis vo\u0303iks anda ettekujutuse sellest, mida sa teed vo\u0303i mis sind ennast viimasel ajal on a\u0308ra vo\u0303lunud?\nMinu enda to\u0308o\u0308toad ja pikemad kursused, mis on ko\u0303igile avatud Eesti Kunstiakadeemia avatud akadeemias. Need annavad pa\u0308ris hea u\u0308levaate sellest, millega ma tegelen.\nNa\u0308itustest meeldis mulle hiljuti na\u0308htud KUMU na\u0308itus \u201eSotskunst ja Mood\u201c. La\u0308hiajal plaanin minna sinna vaatama ka Pirosmani na\u0308itust ja Gustav Klucis\u2019e Vene avangardi na\u0308itust. Ma ei ole va\u0308ga suur kinos ka\u0308ija, teatrist oli Tsehhovi \u201eIvanov\u201c Draamateatris u\u0308ks meeldeja\u0308a\u0308vamaid etendusi, mida na\u0308inud olen ja samuti meedis mulle va\u0308ga Variuse teatri \u201eLennud\u201c."}, {"text_idx": "#000018", "text": "Ka\u0308tlini tegemistega saab la\u0308hemalt tutvuda tema kodulehel ja Facebookis."}, {"text_idx": "#000019", "text": "Meie ootame ko\u0303iki lapsi ja noori osalema juba 24.04.2019 toimuvas tindijoonistuse to\u0308o\u0308toas, registreerumine toimub meie kodulehe kaudu."}]